JY LEES NOU Vrouemaand-inspirasie: Angela Larkan
Hierdie maand vier ons inspirerende vroue Vir haar is hulle helde en nie slagoffers nie. so sê Angela Larkan, 2011 Clarins/SARIE Most Dynamic Woman, oor die weerlose kinders van KwaZulu- Natal. Vir hulle is daar nuwe hoop en ’n nuwe toekoms
Liefde. ?Dit is wat die Zoeloe-woord “thanda” beteken. Toe Angela Larkan? vier jaar gelede ’n naam gesoek het vir haar organisasie wat weerlose kinders in die landelike gebiede van KwaZulu-Natal versorg, wou sy iets kies wat hul doelwit perfek beskryf.
As jong meisie het dit Angela se hart gebreek dat?daar kinders is wat in kartonbeddens op sypaadjies ?slaap terwyl sy elke aand in haar warm bed lê. Toe sy jare later in Amerika lees van die impak wat MIV/vigs op sulke kinders het, het sy besef Suid-Afrika se infrastruktuur kan nie al die wees- en weerlose kinders ondersteun nie.
In dié tyd het sy geleer hoe belangrik dit is om ’n direkte band te bou en te behou met die mense wat jy help. Sy?het in die begin van die jaar baie meer tyd in die kantoor deurgebring as tussen die mense. Toe sy later besluit om vir ’n paar weke in die Thanda-biblioteek te gaan werk en hoenderhokke saam met die personeel en kinders te bou, het sy weer onthou hoe baie die projek beteken.